
                                                                                    ОТ: 

ОТНОСНО:
Необходимостта от ремонт на ул. „Македония“ в участъка между ул. „Христо Ботев“ и ул. „Уилям Гладстон“ в ЦГЧ на гр. Бургас


            УВАЖАЕМИ Г-Н НИКОЛОВ,
С мен се свързаха граждани, живущи в Централната градска част на гр. Бургас, които изразяват сериозно безпокойство относно състоянието на ул. „Македония“ в участъка между ул. „Христо Ботев“ и ул. „Уилям Гладстон“.
По думите на живущите и според видимото състояние на пътната настилка, улицата се намира в лошо състояние от няколко години. Налични са множество дупки, неравности и вдлъбнатини както по пътното платно, така и в зоните за платено паркиране, обозначени и стопанисвани от Община Бургас.
Гражданите остават с впечатлението, че именно този участък е останал извън вниманието на общинската администрация, тъй като продължението на ул. „Македония“ от другата страна на ул. „Уиялм Гладстон“ беше ремонтирано и преасфалтирано в сравнително близък период..Това поражда основателни въпроси сред живущите в района относно причините, поради които ремонтните дейности не са обхванали цялата улица, включително и посочения участък. 
Към настоящето питане прилагам и снимков материал от този участък осеян в дупки и неравности.
В тази връзка и на основание чл. 85, ал. 1 от Правилника за организацията и дейността на Общински съвет – Бургас, неговите комисии и взаимодействието му с общинската администрация, моля да получа писмен отговор на следните въпроси:
1. Предвижда ли Община Бургас ремонт на ул. „Македония“ в участъка между ул. „Христо Ботев “ и ул. „Уилям Гладстон“? 
2. Ако отговорът на предходния въпрос е положителен, в какъв времеви срок се планира неговото изпълнение?

         Приложение:
1. Снимков материал, отразяващ състоянието на ул. „Македония“ в участъка между ул. „Христо Ботев“ и ул. „Уилям Гладстон”.

С уважение:…………………………….

						            Даниел Иванов

1

2

